Izziņa par atzinumos sniegtajiem iebildumiem

|  |
| --- |
| **Ministru kabineta likumprojektam Grozījumi Augu aizsardzības likumā (VSS-72)** |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 24.01.2019- 10.05.2019 |
|  |  |
| Saskaņošanas dalībnieki: | Tieslietu ministrija, Finanšu ministrija, Vides aizsardzības un reģionālās attīstības ministrija, Valsts kanceleja, Pārtikas un Veterinārais dienests, Dabas aizsardzības pārvalde. |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Vides aizsardzības un reģionālās attīstības ministrija:**  Ministrija vērš uzmanību, ka administratīvā atbildība, kas izriet no izstrādātā likumprojekta, likumprojekta "Ģenētisko resursu izmantošanas likums" (VSS-852) un likumprojekta "Grozījumi Sēklu un šķirņu aprites likumā" (VSS-93) praksē var savstarpēji pārklāties, jo viena administratīvā pārkāpuma ietvaros invazīva svešzemju augu suga var būt gan ģenētiskais resurss, gan arī invazīva svešzemju augu sugas sēklas Sēklu un šķirņu aprites likuma izpratnē.  Ņemot vērā minēto, lai nodrošinātu vienotu izpratni par šo likumu piemērošanu un sadarbību, ierosinām organizēt tikšanos ar Vides aizsardzības un reģionālās attīstības ministrijas, Zemkopības ministrijas, Valsts augu aizsardzības dienesta, Pārtikas un veterinārā dienesta, Valsts ieņēmumu dienesta Muitas pārvaldes un Pārvaldes pārstāvjiem. | Panākta vienošanās. |  |
| 2. | Skat. anotāciju | **Valsts kanceleja:**  1. 1. Anotācijas VI sadaļas “Sabiedrības līdzdalība un komunikācijas aktivitātes” 1.punktā “Plānotās sabiedrības līdzdalības un komunikācijas aktivitātes saistībā ar projektu” tiek norādīts, ka “Projekts elektroniski tika nosūtīts Latvijas augu aizsardzības līdzekļu ražotāju un tirgotāju asociācijai, kā arī biedrībām “Zemnieku saeima”, “Lauksaimnieku Organizāciju Sadarbības Padome” un “Latvijas Lauksaimniecības kooperatīvu asociācija””. Valsts kanceleja vērš uzmanību, ka likumprojekts pirms tā iesniegšanas Valsts sekretāru sanāksmē jāievieto iestādes tīmekļa vietnē, lai informētu sabiedrību par likumprojektu un nodrošinātu iespēju izteikt viedokli. Līdz ar to, lūdzam anotācijas VI sadaļas 1. punktu papildināt, norādot atsauci uz projekta publicēšanas vietu un norādīt laiku, kad projekts tika publicēts. | Ņemts vērā.  Anotācijas VI sadaļa ir precizēta. | Skat. anotāciju |
| 3. | Šā likuma 25. panta pirmajā daļā minēto sodu piemērošanai administratīvo pārkāpumu procesu īsteno pašvaldības policija, pašvaldības administratīvā komisija, Valsts vides dienests, Dabas aizsardzības pārvalde un Valsts augu aizsardzības dienests. | **Tieslietu ministrija:**  Augu aizsardzības likumā var paredzēt tikai Pārtikas un veterinārā dienesta kompetenci sodu piemērošanā par invazīvo augu sugu ievešanu no trešajām valstīm (MK not.Nr.467/2008 15 punkts). Citu iestāžu kompetenci invazīvo augu pārkāpumu sodīšanā, tai skaitā speciālo kompetenci noteiktās teritorijās paredzēt nevar, piemēram, Dabas aizsardzības pārvaldes kompetenci aizsargājamās teritorijās, ja viņi paši veic Saeimas un Ministru kabineta izveidoto īpaši aizsargājamo dabas teritoriju pārvaldīšanu (viņu nolikuma 2.1.apakšpunkts). Tas būs iestādes interešu konflikts. Ievērojot minēto, piedāvājam likumprojektā paredzētajā 26.panta trešajā daļā izslēgt vārdus “Valsts vides dienests, Dabas aizsardzības pārvalde”. | Ņemts vērā. | Šā likuma 25. panta pirmajā daļā minēto sodu piemērošanai administratīvo pārkāpumu procesu īsteno pašvaldības policija, pašvaldības administratīvā komisija un Valsts augu aizsardzības dienests. |
| 4. | Likums stājas spēkā 2020.gada 1.janvārī. | **Tieslietu ministrija:**  Nozaru kodifikācijas projektos zem likuma teksta norādē par likuma spēkā stāšanos nerakstām datumu, bet vispārēju atsauci uz jauno likumu, proti – “Likums stājas spēkā vienlaikus ar Administratīvās atbildības likumu” | Ņemts vērā. | Likums stājas spēkā vienlaikus ar Administratīvās atbildības likumu. |
| 5. | Skat. anotāciju | **Vides aizsardzības un reģionālās attīstības ministrija:**  Lūdzam anotācijas I sadaļas 2.punkta 6.apakšpunkta 1. teikumā izteikt šādā redakcijā: “Administratīvo atbildību par augu karantīnas organismu, augu, augu produktu, ar tiem saskarē nonākušo priekšmetu un augu aizsardzības līdzekļu, **kā arī invazīvo augu** ievešanas Latvijā prasību pārkāpšanu paredzēts noteikt atsevišķā pantā.” | Ņemts vērā.  Anotācijas I sadaļa ir precizēta. | Skat. anotāciju |
| 6. | Skat. anotāciju | **Vides aizsardzības un reģionālās attīstības ministrija:**  Vēršam uzmanību, ka anotācijas I sadaļas 6.punktā minēta administratīvā atbildība par pārkāpumiem veicot pārvietošanu pāri Latvijas valsts robežai, savukārt anotācijas redakcijā minēts: “ar jēdzienu “ievešana Latvijā” tiek saprasta Latvijas ģeogrāfiskās robežas šķērsošana”. Lūdzam labot jēdzienu ģeogrāfiskā robeža uz valsts robeža, kas izriet no konteksta. | Ņemts vērā.  Anotācijas I sadaļa ir precizēta. | Skat. anotāciju |
| 7. |  | **Vides aizsardzības un reģionālās attīstības ministrija:**  Nepieciešams papildināt anotācijas I sadaļas 2.punkta 6.apakšpunktu, nosakot administratīvo atbildību kā par invazīvo augu ievešanu Latvijas valsts teritorijā, tā arī par izvešanu un pārvietošanu Latvijas teritorijā. Šāds papildinājums nepieciešams saskaņā ar Eiropas Parlamenta un Padomes 2014. gada 22. oktobra Regulas Nr. 1143/2014 *par invazīvu svešzemju sugu introdukcijas un izplatīšanās profilaksi un pārvaldību* 7.panta 1.punkta d) apakšpunktu: Invazīvas svešzemju sugas, kas rada bažas Savienībai, apzināti netransportē uz Savienību, no tās vai tajā, izņemot sugas transportēšanu uz objektu saistībā ar izskaušanu. | Ņemts vērā.  Anotācijas I sadaļa ir precizēta. |  |
| 8. |  | **Vides aizsardzības un reģionālās attīstības ministrija:**  Lūdzam likumprojekta 2.pantā izteiktās VI nodaļas 26.panta nosaukumā iekļaut jēdzienu “invazīvo augu”. | Ņemts vērā. |  |
| 9. |  | **Vides aizsardzības un reģionālās attīstības ministrija:**  Regulas 7.panta 1.punktā ir uzskaitītas darbības, ko attiecībā uz invazīvajām sugām aizliegts apzināti veikt (ievest Eiropas Savienības teritorijā, nepieļaut vairošanos, neizplatīt vidē u.tml.). Atšķirībā no Regulas 7.panta 1.punktā paredzētiem aizliegumiem, likumprojekta 2.pantā izteiktās VI nodaļas 26.panta trešajā daļā paredzētā atbildība ir attiecināta ne tikai uz apzinātām darbībām, bet arī uz neapzinātām darbībām. Šāda pretruna potenciāli var novest pie personu (piemēram, kuģa kapteiņa, kurš ar kuģa kravu neapzināti ieved invazīvu svešzemju sugu Latvijas teritorijā) nepamatotas sodīšanas | Panākta vienošanās. |  |
| 10. |  | **Vides aizsardzības un reģionālās attīstības ministrija:**  Norādām, ka ZM 2019. gada 19. martā izteiktajos iebildumos, vēstules nr. 2.3-2e/648/2019 par VARAM izstrādāto likumprojektu “Grozījumi Augu aizsardzības likumā” VSS-159 tika norādīts, ka nepieciešams papildināt visu likumprojektu ar VI nodaļu *Administratīvā atbildība un kompetence sodu piemērošanā*, iekļaujot 20.pantu *Administratīvā atbildība par invazīvo augu sugu izplatības pieļaušanu* un 21. pantu *Kompetence sodu piemērošanā*. Uzskatām, ka ir lietderīgi un efektīvi veikt izmaiņas vienā likumā par vienu tēmu ar vienu likumprojektu, lai saglabātu tiesību akta projektu viennozīmīgi skaidru un vienotā stilistikā. Līdz ar to uzskatām, ka 2019. gada 19. marta vēstulē nr. 2.3-2e/648/2019 minētie ZM iebildumi par administratīvo atbildību un kompetenci sodu piemērošanā būtu jāiekļauj likumprojektā “Grozījumi Augu aizsardzības likumā” (VSS-72). | Ņemts vērā. |  |
| 11. | 25. pants. Administratīvā atbildība par invazīvo augu sugu izplatības ierobežošanas pasākumu neīstenošanu  (1) Par invazīvo augu sugu izplatības ierobežošanas pasākumu neīstenošanu —  piemēro brīdinājumu vai naudas sodu fiziskajām personām no desmit līdz trīssimt naudas soda vienībām, bet juridiskajām personām — no sešdesmit līdz sešsimt naudas soda vienībām.  (2) Par informācijas nesniegšanu Valsts augu aizsardzības dienestam par invazīvo augu sugu invadētajām platībām —  piemēro brīdinājumu vai naudas sodu fiziskajām personām no divām līdz divdesmit naudas soda vienībām, bet juridiskajām personām — no desmit līdz četrdesmit naudas soda vienībām.  26. pants. Administratīvā atbildība par augu karantīnas organismu, augu, augu produktu un ar tiem saskarē nonākušo priekšmetu un augu aizsardzības līdzekļu ievešanas prasību pārkāpšanu  (1) Par augu aizsardzības līdzekļu ievešanai Latvijā noteikto prasību pārkāpšanu —  piemēro brīdinājumu vai naudas sodu fiziskām personām no sešām līdz četrsimt naudas soda vienībām, bet juridiskām personām — no četrpadsmit līdz divtūkstoš naudas soda vienībām.  (2) Par augu karantīnas organismu, kā arī augu, augu produktu un ar tiem saskarē nonākušo priekšmetu ievešanu Latvijā, ja tie neatbilst fitosanitārajām prasībām vai ir ar neatbilstošiem dokumentiem vai bez tiem —  piemēro naudas sodu fiziskajām personām no divdesmit līdz četrsimt naudas soda vienībām, bet juridiskajām personām — no sešdesmit līdz tūkstoš četrsimt naudas soda vienībām.  (3) Par invazīvo augu sugu sarakstā iekļauto augu sugu ievešanu Latvijā —  piemēro naudas sodu fiziskajām personām no divdesmit līdz simt četrdesmit naudas soda vienībām, bet juridiskajām personām — no sešdesmit naudas soda vienībām līdz sešsimt naudas soda vienībām. | **Vides aizsardzības un reģionālās attīstības ministrija:**  Ņemot vērā 4., 5., un 6. iebildumā minēto, uzskatām, ka nepieciešams papildināt likumprojekta 2. pantā izteikto VI nodaļu šādā redakcijā:  “25. pants. Administratīvā atbildība par invazīvo augu sugu izplatības pieļaušanu.   1. Par invazīvo augu sugu, izņemot ūdensaugus, izplatības pieļaušanu (izplatības ierobežošanas pasākumu neīstenošanu, audzēšanu, vairošanās pieļaušanu) — piemēro brīdinājumu vai naudas sodu fiziskajām personām no desmit līdz trīssimt naudas soda vienībām, bet juridiskajām personām — no sešdesmit līdz sešsimt naudas soda vienībām; 2. Par atļaujas, kas izsniegta saskaņā ar normatīvajiem aktiem par atļauju izsniegšanu invazīvajām sugām, nosacījumu neievērošanu, veicot darbības zinātniskos vai pētnieciskos nolūkos: piemēro naudas sodu fiziskajām personām no četrpadsmit līdz simt četrdesmit, bet juridiskajām personām – no divdesmit astoņām līdz pieci simti astoņdesmit naudas soda vienībām; 3. Par invazīvo augu sugu tirdzniecību vai nodošanu citām personām: piemēro naudas sodu fiziskajām personām no divdesmit līdz simt četrdesmit naudas soda vienībām, bet juridiskajām personām — no sešdesmit naudas soda vienībām līdz sešsimt naudas soda vienībām.   26. pants. Administratīvā atbildība par augu karantīnas organismu, augu, augu produktu, ar tiem saskarē nonākušo priekšmetu un augu aizsardzības līdzekļu, kā arī invazīvo augu ievešanas prasību pārkāpšanu   1. Par invazīvo augu sugu sarakstā iekļauto augu apzinātu ievešanu un transportēšanu (izņemot sugas transportēšanu uz objektu saistībā ar izskaušanu) Latvijā, vešanu tranzītā vai transportēšanu uz citām valstīm: piemēro naudas sodu fiziskajām personām no divdesmit līdz simt četrdesmit naudas soda vienībām, bet juridiskajām personām — no sešdesmit naudas soda vienībām līdz sešsimt naudas soda vienībām.” | Ņemts vērā. | 25. pants. Administratīvā atbildība par invazīvo augu sugu izplatības pieļaušanu  (1) Par invazīvo augu sugu, izņemot ūdensaugus, izplatības pieļaušanu, tajā skaitā audzēšanu, ierobežošanas pasākumu neīstenošanu, vairošanās pieļaušanu un pārvietošanu, izņemot pārvietošanu saistībā ar izskaušanu —  piemēro brīdinājumu vai naudas sodu fiziskajām personām no desmit līdz trīssimt naudas soda vienībām, bet juridiskajām personām — no sešdesmit līdz sešsimt naudas soda vienībām.  (2) Par invazīvo augu sugu tirdzniecību, laišanu tirgū, maiņu vai jebkādu citādu nodošanu citām personām —  piemēro naudas sodu fiziskajām personām no divdesmit līdz simt četrdesmit naudas soda vienībām, bet juridiskajām personām — no sešdesmit līdz sešsimt naudas soda vienībām.  (3) Par atļaujas darbībām ar invazīvām sugām nosacījumu neievērošanu – uzliek naudas sodu fiziskajām personām no četrpadsmit līdz simt četrdesmit, bet juridiskajām personām – no divdesmit astoņām līdz pieci simti astoņdesmit naudas soda vienībām  (4) Par informācijas nesniegšanu Valsts augu aizsardzības dienestam par invazīvo augu sugu, izņemot ūdensaugus, invadētajām platībām —  piemēro brīdinājumu vai naudas sodu fiziskajām personām no divām līdz divdesmit naudas soda vienībām, bet juridiskajām personām — no desmit līdz četrdesmit naudas soda vienībām.  26. pants. Administratīvā atbildība par augu karantīnas organismu, augu, augu produktu un ar tiem saskarē nonākušo priekšmetu un augu aizsardzības līdzekļu, kā arī invazīvo augu ievešanas prasību pārkāpšanu  (1) Par augu aizsardzības līdzekļu ievešanai Latvijā noteikto prasību pārkāpšanu —  piemēro brīdinājumu vai naudas sodu fiziskām personām no sešām līdz četrsimt naudas soda vienībām, bet juridiskām personām — no četrpadsmit līdz divtūkstoš naudas soda vienībām.  (2) Par augu karantīnas organismu, kā arī augu, augu produktu un ar tiem saskarē nonākušo priekšmetu ievešanu Latvijā, ja tie neatbilst fitosanitārajām prasībām vai ir ar neatbilstošiem dokumentiem vai bez tiem —  piemēro naudas sodu fiziskajām personām no divdesmit līdz četrsimt naudas soda vienībām, bet juridiskajām personām — no sešdesmit līdz tūkstoš četrsimt naudas soda vienībām.  (3) Par invazīvo augu sugu sarakstā iekļauto augu sugu ievešanu Latvijā —  piemēro naudas sodu fiziskajām personām no divdesmit līdz simt četrdesmit naudas soda vienībām, bet juridiskajām personām — no sešdesmit naudas soda vienībām līdz sešsimt naudas soda vienībām. |

|  |  |
| --- | --- |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Kristīne Lifānova

|  |
| --- |
| (par projektu atbildīgās amatpersonas vārds un uzvārds) |
| Valsts augu aizsardzības dienesta direktore |
| (amats) |
| Tālr.: 67027309, fakss: 67027302 |
| (tālruņa un faksa numurs) |
| kristine.lifanova@vaad.gov.lv |
| (e-pasta adrese) |